**РЕПУБЛИКА БЪЛГАРИЯ**

**ОКРЪЖЕН СЪД-СМОЛЯН**

,



**О Б Я В Л Е Н И Е**

**ОКРЪЖЕН СЪД - СМОЛЯН ОБЯВЯВА ПОДБОР ПО ДОКУМЕНТИ И  СЪБЕСЕДВАНЕ ЗА ЗАЕМАНЕ НА 1 ЩАТНА БРОЙКА ЗА ДЛЪЖНОСТТА “ЧИСТАЧ”, ПРИ СЛЕДНИТЕ ИЗИСКВАНИЯ**:

**І. Кратко описание на длъжността** – почиства и дезинфекцира работните помещения на служителите и магистратите, залите, коридорите и тоалетните. Разнася и връчва съдебни книжа при нужда, получава и доставя служебна кореспонденция. Изпълнява  други възложени от  председателя на съда и съдебния администратор задължения.

**Размер на основна работната заплата и ранг:** от 1247 лв. до 1375 лв. + 95 лв. за V-ти ранг до 225 лв. за ІІІ-ти ранг, съгласно Класификатор на длъжностите в администрацията на съдилищата, на основание чл. 341, ал. 1 от ЗСВ, в сила от 01.03.2025 г.

**ІІ. Изисквания към кандидатите:**

**Минимални изисквания** – кандидатите да са български граждани,  да са навършили пълнолетие; да не са поставени под запрещение; да не са осъждани за умишлено престъпление от общ характер; да не са лишавани по съответен ред от правото да заемат определена длъжност; да отговарят на изискванията за заемане на длъжността, предвидени в нормативните актове, в Правилника за администрацията в съдилищата, в Класификатора по чл.341, ал.1 от ЗСВ и в длъжностната характеристика за съответната длъжност, да имат завършено средно образование.

**ІІІ. Необходими документи**:

1. Заявление за кандидатстване за работа – **по образец;**
2. Автобиография – **по образец;**
3. Копие от документи за завършено средно или по-висока степен образование;
4. Декларация по чл. 340а, ал. 1 от Закона за съдебната власт – **по образец;**
5. Декларация по чл. 340а, ал. 2 от Закона за съдебната власт – **по образец;**
6. Декларация-съгласие за обработка на лични данни съгласно Регламент (ЕС)2016/679 – **по образец;**
7. Медицинско удостоверение от Център за психично здраве, издадено след проведен преглед, че кандидатът не страда от психични заболявания – оригинал;
8. Копие на документите, удостоверяващи професионалния опит /при наличие на такъв/;
9. Копия от документи, представени по желание на кандидата (квалификации, препоръки и др.);

Копията на посочените документи следва да бъдат заверени от кандидата с „Вярно с оригинала“ и подпис.

Документи, издадени в чужбина, да се представят с превод на български език, признати в съответствие с българското законодателство.

Съдебното минало на кандидатите (свидетелство за съдимост) се установява служебно.

**ІV. Срокът за подаване на документи е 30 календарни дни**, който се брои от деня, следващ датата на публикуване на обявата на интернет страницата на Окръжен съд – Смолян и поставянето й на таблото на входа на съдебната палата. В този срок желаещите могат да получат длъжностна характеристика и образци на посочените документи от съдебния администратор в Окръжен съд – Смолян, стая № 301 или да ги изтеглят от интернет страницата на съда - https://smolyan-os.justice.bg.

**V. Място за подаване на документи** – Документите се подават лично или чрез пълномощник  в Съдебна палата – гр. Смолян, бул. „Бъргария“ 16, Окръжен съд – Смолян, стая № 301, ет. 3, всеки работен ден от 09.00 ч. до 17.00 ч.

Телефон за контакти: 0301/60401 – съдебен администратор.

**Обявлението е публикувано на интернет страницата на Окръжен съд - Смолян -** [**https://smolyan-os.justice.bg**](https://smolyan-os.justice.bg) **и поставено на таблото за съобщения на входа на Съдебната палата на 12.06.2025 г.**